[{"text_idx": "#000000", "text": "Ja\u0308maja kirik, Torgu Kuningriik, Saaremaa"}, {"text_idx": "#000002", "text": "Kontserdi ko\u0303ik heliloojad on erineva kultuuritaustaga ja on elanud Viinis kolmel erineval sajandil . Ent ometi u\u0308hendab neid miski ning sellest miskist moodustub muusikapealinna pastelsetes va\u0308rvitoonides portree. Sel korral me ei kuule Beethovenit, valsikuningaid, operetikomponiste ega uus-viini koolkonna dodekafoonikuid, valituks on osutunud vaid virtuoosne sulnis muusika, mis harmoneerub suurepa\u0308raselt harfi habraste ko\u0303ladega."}, {"text_idx": "#000003", "text": "Elisabeth Plank on rahvusvaheliselt tunnustatud Austria harfima\u0308ngija, kes oma ta\u0308helepanua\u0308ratava solistitegevusega to\u0303estab u\u0308ldiselt pigem saatepilli staatuses oleva instrumendi erakordset akustilist ja visuaalset potentsiaali. Tema ka\u0308tes muutub harf mitmeku\u0308lgseks ja rohkete vo\u0303imalustega pilliks, mis pakub rikkalikke ko\u0303lavarjundeid ja po\u0303nevat faktuurima\u0308ngu. Ajakirja Harp Column so\u0303nul eristab Planki juba esimesest noodist harfi ja selle va\u0308ljendusvahendite erakordne valdamine. Lisaks va\u0308hetuntud teoste avastamisele ja tutvustamisele on harfirepertuaar ta\u0308nu Planki tegevusele ta\u0308ienenud ka nu\u0308u\u0308disloominguga mitmetelt kaasaegsetelt heliloojatelt.\nJuba 17-aastaselt antud harfisti debu\u0308u\u0308dile Viini Konzerthausis on ja\u0308rgnenud u\u0308lesastumised maailmakuulsates saalides nagu Viini Musikverein, Berliini Konzerthaus, Gasteigi kontserdisaal, Grazi Musikverein jt ning koosto\u0308o\u0308 orkestritega Camerata Bohemica Prague, Tu\u0308u\u0308ringi Su\u0308mfoonikud, NFM Leopoldinum orkester, Wiener KammerOrchester ja Barockensemble der Wiener Symphoniker. Plank on vo\u0303itnud hulgaliselt rahvusvahelisi konkursse Saksamaal, Austrias, Itaalias ja Jaapanis ning 2014. aastal pa\u0308rjati ta S\u030cveitsi suveakadeemias \u201eHarpMasters\u201c auhinnaga \u201eYoung Celebrity Master\u201c. Aastatel 2019\u20132021 oli ta sarja \u201eGreat Talent\u201c raames Viini Konzerthausi juures resideeriv artist. Plank on ka ajaloo esimene harfima\u0308ngija, kes valiti programmi New Austrian Sounds of Music saadikuks (aastateks 2023\u20132024). Plank on salvestanud kolm tunnustust pa\u0308lvinud sooloalbumit: \u201eL\u2019arpa notturna\u201c (ARS Produktion, 2017), \u201e1825 \u2013 Echoes of Vienna on Historical Harp\u201c (Gramola, 2019) ja \u201emusings\u201c (GENUIN, 2022). Ka\u0308esoleval hooajal on interpreedi tegevusplaanis muuhulgas debu\u0308u\u0308t Mehhikos, kontserdid Colombias ning Mozarti topeltkontserdi salvestamine ORF Radio-Symphoneorchester Wieniga plaadima\u0308rgile Alpha Classics.\nElisabeth Plank on omandanud kiitusega magistrikraadi Viini Muusika ja Esituskunstide ko\u0303rgkoolis Adelheid Blovsky-Milleri juhendamisel ning ta\u0308iendanud end Mirjam Schro\u0308deri juures Viinis ja Fabrice Pierre\u2019i ka\u0308e all Brescias. 2020. aastast Plank on harfi kaasprofessor Viini Muusika ja Esituskunstide ko\u0303rgkoolis."}]